จงสรุปบทความนี้ เป็นข้อๆ
หลักการบังคับคดี

ในการบังคับคดีนั้นเจ้าหนี้จะต้องกระทำตามขั้นตอนให้ครบถ้วน
1. ขอออกหมายบังคับคดี
2. เจ้าหนี้จะต้องแจ้งเจ้าพนักงานบังคับคดีให้ทราบว่าได้มีการออกหมายบังคับคดีแล้ว
3. เจ้าหนี้จะต้องแถลงขอให้เจ้าพนักงานบังคับคดียึดหรืออายัดทรัพย์สินของลูกหนี้

เจ้าหนี้จะต้องกระทำ ให้ครบทั้ง 3 ขั้นตอนขาดอย่างใดอย่างหนึ่งไม่ได้ และจะต้องส่งเอกสารให้ครบถ้วนด้วย แต่เมื่อเจ้าหนี้ทำทั้ง 3 ขั้นตอนครบถ้วนแล้ว แม้ต่อมาภายหลังการบังคับคดีนั้นจะพ้นกำหนด 10 ปีนับแต่วันที่ศาลมีคำพิพากษาชั้นที่สุดก็สามารถดำเนินการบังคับคดีต่อไปได้

คำพิพากษาศาลฎีกาที่ 14122/2558 การร้องขอให้บังคับคดีตามคำพิพากษา ขั้นตอนแรกเจ้าหนี้ตามคำพิพากษาต้องขอให้ออกหมายบังคับคดี ขั้นตอนต่อไปต้องให้เจ้าพนักงานบังคับคดีทราบว่าศาลได้ออกหมายบังคับคดีและขั้นตอนสุดท้ายเจ้าหนี้ตามคำพิพากษาต้องแถลงต่อเจ้าพนักงานบังคับคดีให้ยึดหรืออายัดทรัพย์สินของลูกหนี้ตามคำพิพากษาไว้ โจทก์ร้องขอให้บังคับคดีตามคำพิพากษา นำเจ้าพนักงานบังคับคดียึดที่ดินของจำเลย แต่ผู้แทนโจทก์ส่งเอกสารที่ต้องใช้ประกอบการยึดไม่ครบจึงยึดที่ดินไม่ได้ ผู้แทนโจทก์ไม่ไปพบและแถลงว่าจะดำเนินคดีต่อไปหรือไม่ และไม่ไปแถลงนำยึดทรัพย์ตามคำสั่งเจ้าพนักงานบังคับคดี แต่ภายหลังมอบอำนาจให้บุคคลอื่นไปรับเงินค่าใช้จ่ายส่วนที่เหลือคืน ปัจจุบันยังไม่มีการยึดทรัพย์ สำนวนบังคับคดีดังกล่าวอยู่ระหว่างรอปลดเผา หากโจทก์ประสงค์จะบังคับคดีจะต้องตั้งเรื่องบังคับคดีใหม่ เช่นนี้จึงยังฟังไม่ได้ว่าโจทก์ซึ่งเป็นเจ้าหนี้ตามคำพิพากษาได้ดำเนินการต่างๆ ตามขั้นตอนครบถ้วนภายในกำหนด 10 ปี นับแต่วันมีคำพิพากษา
1. หลักการบังคับคดี ในการบังคับคดีนั้นเจ้าหนี้จะต้องกระทำตามขั้นตอนให้ครบถ้วน
   - ขอออกหมายบังคับคดี
   - เจ้าหนี้แจ้งพนักงานบังคับคดีให้ทราบว่าได้มีการออกหมายบังคับคดีแล้ว
   - เจ้าหนี้ต้องขอให้พนักงานยึดหรืออายัดทรัพย์ของลูกหนี้

2. เจ้าหนี้ต้องทำให้ครบทั้ง 3 ขั้นตอน และต้องส่งเอกสารให้ครบถ้วน แต่เมื่อเจ้าหนี้ทำทั้ง 3 ขั้นตอนครบถ้วนแล้ว แม้ภายหลังการบังคับคดีนั้นพ้น 10 ปี นับตั้งแต่วันที่ศาลมีคำพิพากษาก็สามารถบังคับคดีต่อได้

3. คำพิพากษาศาลฎีกาที่ 14122/2558 โจทก์ร้องขอให้บังคับคดีตามคำพิพากษา นำเจ้าพนักงานบังคับคดียึดที่ดินของจำเลย แต่ผู้แทนโจทก์ส่งเอกสารที่ต้องใช้ประกอบการยึดไม่ครบจึงยึดที่ดินไม่ได้ ผู้แทนโจทก์ไม่ไปพบและแถลงว่าจะดำเนินคดีต่อหรือไม่ และไม่ไปแถลงนำยึดทรัพย์ตามคำสั่งเจ้าพนักงาน แต่ภายหลังมอบอำนาจให้บุคคลอื่นไปรับเงินค่าใช้จ่ายส่วนที่เหลือคืน ปัจจุบันยังไม่มีการยึดทรัพย์ สำนวนบังคับคดีดังกล่าวอยู่ระหว่างรอปลด หากโจทก์จะบังคับคดีต้องตั้งเรื่องใหม่ เช่นนี้จึงยังฟังไม่ได้ว่าโจทก์ได้ดำเนินการต่างๆ ตามขั้นตอนครบภายใน 10 ปี
ประมวลกฎหมายวิธีพิจารณาความแพ่งฯ(วิแพ่ง)